ดารุณี กฤตบุญญาลัย

ดารุณี กฤตบุญญาลัย (8 มีนาคม พ.ศ. 2492 - 24 ธันวาคม พ.ศ. 2566) ชื่อเล่น ดา เป็นนักธุรกิจหญิงและนักแสดงหญิงชาวไทย โดยรับบทในซีรีส์เรียลลิตี้โชว์ ไฮโซบ้านนอก นอกจากนี้ ยังมีผลงานจัดรายการวิทยุ พิธีกร นักเขียน นักพูด คอลัมน์นีสต์ รับเชิญแสดงละครโทรทัศน์ โฆษณา และภาพยนตร์ และยังเป็นแกนนำแนวร่วมประชาธิปไตยต่อต้านเผด็จการแห่งชาติ (นปช.)

 ประวัติ 
ดารุณี กฤตบุญญาลัย เกิดเมื่อวันที่ 8 มีนาคม พ.ศ. 2492 ที่อำเภอท่าบ่อ จังหวัดหนองคาย ปีฉลู ก้าวย่างบนเส้นทางสายบันเทิงของ...ดารุณี กฤตบุญญาลัย  สกุลไทย สิงหาคม 2545 จบการศึกษาชั้นมัธยมจากโรงเรียนเขมะสิริอนุสสรณ์ และระดับปริญญาตรี ที่คณะพาณิชยศาสตร์และการบัญชี จุฬาลงกรณ์มหาวิทยาลัย 
จบปริญญาโท เศรษฐศาสตร์มหาบัณฑิต ภาควิชา เศรษฐศาสตร์การเมืองรุ่นที่ 4 จาก จุฬาลงกรณ์มหาวิทยาลัย
และเธอยังเคยเข้าร่วมการแข่งขันในรายการแฟนพันธุ์แท้ ตอน เพชร เมื่อปี พ.ศ. 2546 และเป็นผู้ชนะในเทปดังกล่าว

ต่อมา เป็นหนึ่งในผู้ปราศรัยบนเวทีชุมนุมของคนเสื้อแดงช่วงปี พ.ศ. 2551 - พ.ศ.2553 เป็นแกนนำ นปช. คนหนึ่งแนวร่วมประชาธิปไตยต่อต้านเผด็จการแห่งชาติ
เคยต้องหนีตายจากการสลายการชุมนุมที่ราชประสงค์ วันที่ 19 พฤษภาคม 2553 ลี้ภัยครั้งแรก ไปอยู่ประเทศเพื่อนบ้าน 1 ปี กับอีก 5 เดือน กลับสู่ประเทศไทย เมื่อเดือน ตุลาคม 2554
ในปี พ.ศ. 2556 ถูกศาลแพ่ง ดำเนินคดี ข้อกล่าวหาหมิ่นศาล พามวลชนไปวางพวงหรีดที่บันไดในศาล ในฐานะจำเลยที่ 1 เพราะเรียกร้องให้ศาลออกมาตอบ กรณี ศาลวินิจฉัย
2 มาตรฐาน ในการออก พรก.ฉุกเฉิน สมัยรัฐบาลนายอภิสิทธิ์ เวชสชีวะ กับ การออก พรก.ฉุกเฉิน ของรัฐบาลนายกรัฐมนตรี ยิ่งลักษณ์ ชินวัตร

ต่อมาเมื่อมีการทำรัฐประหารยึดอำนาจรัฐบาลนายกรัฐมนตรียิ่งลักษณ์ ชินวัตร ทหารก่อรัฐประหาร เมื่อวันที่ 22 พฤษภาคม พ.ศ. 2557 ทางคณะรักษาความสงบแห่งชาติออกคำสั่งเรียกให้ดารุณีไปรายงานตัว แต่เธอมิได้ไปตามคำสั่งดังกล่าว จึงถูกศาลทหารออกหมายจับ

ชีวิตครอบครัว สมรสกับ นายประกิจ กฤตบุญญาลัย มีบุตร-ธิดา 3 คน คือ ร้อยโทหญิงวิรุฬกานต์ กฤตบุญญาลัย ทหารอากาศ นักร้อง นักธุรกิจ (ชื่อเล่น: น้ำฝน) มีผลงานเขียนหนังสือสองเล่มคือ "หมื่นพันวันลูก" และ "รักแท้ แม่ไม่ว่าหรอก", ธารนที กฤตบุญญาลัย นักธุรกิจ สำเร็จการศึกษาเป็นเชฟ จากสถาบันกอร์ดองเบลอ (ชื่อเล่น: น้ำพุ) และ ไอยคุปต์ กฤตบุญญาลัย นักธุรกิจ (ชื่อเล่น: น้ำนิ่ง) ซึ่งร่วมจัดตั้ง บริษัท ฮาวคัม เอ็นเตอร์เทนเมนท์ จำกัด ร่วมกับ พานทองแท้ ชินวัตร เพื่อทำธุรกิจ

เมื่อวันที่ 30 เมษายน พ.ศ. 2562 ดารุณี กฤตบุญญาลัย ถูกส่งตัวเข้ารับการรักษา ผ่าตัดฉุกเฉิน ที่โรงพยาบาล ณ สหรัฐ จากสาเหตุ ลำไส้ใหญ่อุดตัน ต่อมาอาการดีขึ้นเป็นปกติ“ดารุณี” อดีตไฮโซ ถูกหามเข้า รพ.ที่สหรัฐหลังปวดท้องรุนแรง มติชนออนไลน์ สืบค้นเมื่อ 8 พฤษภาคม 2562 ก่อนจะเสียชีวิตลงเมื่อวันที่ 24 ธันวาคม พ.ศ. 2566

 การทำงาน 
 รองประธานกรรมการบริหาร บริษัท สยาม เออาร์ไอ จำกัด[โรงงานผลิตเครื่องปรับอากาศ ยี่ห้อ..ซีเนเตอร์..เป็นของคนไทย 100%]
 หุ้นส่วนผู้จัดการ ห้างหุ้นส่วนนิติบุคคล พีแอนด์พี เอ็นจิเนียริ่ง จำกัด
 รองกรรมการผู้จัดการ บริษัท ซีเนเตอร์ (ประเทศไทย) จำกัด

 บทบาททางสังคม 
 คณะกรรมการฝ่ายหารายได้ สภาสตรีแห่งชาติ
 ประธานฝ่ายหารายได้ โครงการหัวใจไร้สาร ของ ปปส.
(องค์การปราบปรามยาเสพติดแห่งชาติ)
 แกนนำ นปช.
 เลขาธิการสมัชชาประชาชนเพื่อประชาธิปไตย กลุ่มเคลื่อนไหวทางการเมืองไทย ที่ สหรัฐ
กรรมการ องค์การเสรีไทยเพื่อสิทธิมนุษยชนคนไทย(ตั้งอยู่ที่สหรัฐ)ตั้งแต่ พ.ศ. 2557
 หัวหน้าทีมจังหวัดหนองคาย ในรายการยกสยาม ของเวิร์คพอยท์

 ผลงานวงการบันเทิง  
 2542 ละครเรื่อง วิมานเมขลา ช่อง 7
 2543 ละครเรื่อง อาญารัก (รับเชิญ) ช่อง 3
 2544 ละครเรื่อง มายา (รับเชิญ) ช่อง 7
 2544 ละครเรื่อง ดาวหลงฟ้า ภูผาสีเงิน (รับเชิญ) ช่อง 7
 2545 ละครเรื่อง เจ้าชายหัวใจเกินร้อย ช่อง 7
 2545 ละครเรื่อง หาดหรรษา ช่อง 7
 2545 ละครเรื่อง ยอดรักร้อยล้าน ช่อง 7
 2545 ละครเรื่อง มณีเมขลา ช่อง 3
 2545 ละครเรื่อง ต้นรักดอกงิ้ว (รับเชิญ) ช่อง 5
 2546 ละครเรื่อง คุณย่าดอตคอม ช่อง 3
 2546 ละครเรื่อง เกล็ดมรกต ช่อง 7
 2546 ละครเรื่อง เมืองมายา The Series ตอน สุภาพบุรุษมายา ช่อง 5
 2546 ละครเรื่อง บุษบาสามช่า ช่อง 7
 2546 ละครเรื่อง เพลงรักเพลงปืน ช่อง 3
 2547 ละครเรื่อง เสน่ห์จันทร์ ช่อง 5
 2547 ละครเรื่อง เจ้าสาวสาละวัน ช่อง 7
 2547 ละครเรื่อง รัตตมณี ร.ศ.220 (รับเชิญ) ช่อง 3
 2548 ละครเรื่อง คุณชายทรานซิสเตอร์ ช่อง 3
 2548 ละครเรื่อง นางฟ้าไซเบอร์ (รับเชิญ) ช่อง 3
 2548 ละครเรื่อง อยู่กับก๋ง ช่อง 5
 2549 ละครเรื่อง คนทะเล ITV
 2549 ละครเรื่อง อนันตาลัย ITV
 2549 ละครเรื่อง สัญญาแค้นแสนรัก (รับเชิญ) ช่อง 7
 2555 ละครเรื่อง วุ่นวายสบายดี ช่อง 5
 2564 ละครเรื่อง พระจันทร์ซ่อนดาว (รับเชิญ) ช่อง 3
 พรีเซนเตอร์ โฆษณาประหยัดพลังงานของกระทรวงพลังงาน
 ดีเจวิทยุ ลูกทุ่งเอฟเอ็ม 95 อสมท.
 หนังสือพ็อกเก๊ตบุ๊ค “นู้ด-เดิร์น ดารุณี” 
 หนังสือพ๊อกเก๊ตบุ๊ค “คิดเหมือน คิดต่าง คิดอย่าง ดารุณี”

 ภาพยนตร์ 
 หัวใจทรนง (2547)
 มนุษย์เหล็กไหล (2549)
 ลูกตลก ตกไม่ไกลต้น (2549)
 ข้าวเหนียวหมูปิ้ง (2549)
 รัก/สาม/เศร้า (2551)

 รายการโทรทัศน์ 
 เป๋าตุง
 ไฮโซบ้านนอก
 ปลาเก๋าราดพริก

 อ้างอิง 

 แหล่งข้อมูลอื่น 
 ประวัติจาก หนังดี.คอม
 ประวัติจาก thaiticketmaster 


หมวดหมู่:บุคคลจากอำเภอท่าบ่อ
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:นักเคลื่อนไหวชาวไทย
หมวดหมู่:นักธุรกิจชาวไทย
หมวดหมู่:นักแสดงหญิงชาวไทย
หมวดหมู่:สุดยอดแฟนพันธุ์แท้
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ชาวไทยเชื้อสายเวียดนาม
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนเขมะสิริอนุสสรณ์
หมวดหมู่:ผู้ลี้ภัยชาวไทย
หมวดหมู่:ชาวไทยที่เสียชีวิตในสหรัฐ